CELEX: 62009TN0222
Language: el
Date: 2009-06-01 00:00:00
Title: Υπόθεση T-222/09: Προσφυγή της 1ης Ιουνίου 2009 — INEOS Healthcare κατά ΓΕΕΑ — Teva Pharmaceutical Industries (ALPHAREN)

1.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 180/61
            
         Προσφυγή της 1ης Ιουνίου 2009 — INEOS Healthcare κατά ΓΕΕΑ — Teva Pharmaceutical Industries (ALPHAREN)
   (Υπόθεση T-222/09)
   2009/C 180/112
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: INEOS Healthcare Ltd (Warrington, Ηνωμένο Βασίλειο) (εκπρόσωποι: S. Malynicz, Barrister και A. Smith, Solicitor):
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Teva Pharmaceutical Industries Ltd (Ιερουσαλήμ, Ισραήλ)
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 24ης Μαρτίου 2009 στην υπόθεση R 1897/2007-2 και
            
         
               —
            
            
               να καταδικάσει το ΓΕΕΑ και την αντίδικο ενώπιον του τμήματος προσφυγών στα δικαστικά έξοδά τους και στα έξοδα στα οποία υποβλήθηκε η προσφεύγουσα.
            
         
      Ισχυρισμοί και κύρια επιχειρήματα
   
   
      Αιτών την καταχώριση κοινοτικού σήματος: Η προσφεύγουσα
   
      Σήμα προς καταχώριση: Το λεκτικό σήμα «ALPHAREN» για προϊόντα της κλάσης 5.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν σήμα ή σημείο: Καταχώριση του ουγγρικού λεκτικού σήματος «ALPHA D3» για προϊόντα της κλάσης 5· λιθουανική καταχώριση του λεκτικού σήματος «ALPHA D3» για προϊόντα της κλάσης 5· λετονική καταχώριση του λεκτικού σήματος «ALPHA D3» για προϊόντα της κλάσης 5
   
      Απόφαση του τμήματος ανακοπών: Δέχεται την ανακοπή
   
      Απόφαση του τμήματος προσφυγών:Απορρίπτει την προσφυγή
   
      Λόγοι ακυρώσεως: Το τμήμα προσφυγών παρέλειψε να λάβει υπόψη το γεγονός ότι η αντίδικος ενώπιον του τμήματος προσφυγών δεν απέδειξε την ύπαρξη ομοιότητας μεταξύ των οικείων προϊόντων· παράβαση του άρθρου 75 του κανονισμού 207/2009 του Συμβουλίου και προσβολή του δικαιώματος ακροάσεως καθόσον το τμήμα προσφυγών εσφαλμένως στήριξε ουσιώδες τμήμα της αποφάσεώς του σε αποδεικτικά στοιχεία επί των οποίων η προσφεύγουσα δεν είχε τη δυνατότητα να λάβει θέση· παράβαση του άρθρου 76 του κανονισμού 207/2009 του Συμβουλίου καθόσον το τμήμα προσφυγών, σε διαδικασία που αφορά τους σχετικούς λόγους απαραδέκτου της καταχώρισης, δεν περιόρισε την εξέταση στα πραγματικά περιστατικά, στα αποδεικτικά στοιχεία και στα επιχειρήματα που προέβαλαν οι διάδικοι καθώς και στα υποβληθέντα από αυτούς αιτήματα· παράβαση του άρθρου 8, παράγραφος 1, στοιχείο β', του κανονισμού 207/2009 του Συμβουλίου καθόσον το τμήμα προσφυγών υπέπεσε σε πλάνη όσον αφορά τον προσδιορισμό του σχετικού κοινού και, γενικώς, την εκτίμηση του κινδύνου συγχύσεως.